tartuNLP/wikipedia-smugri-20251201 huggingface dataset:
Vladimir Rõžkov

Vladimir Aleksandrovitš Rõžkov (vene keeles Владимир Александрович Рыжков; sündinud 3. septembril 1966 Rubtsovskis Altai krais Vene NFSV-s) on Venemaa poliitik, riigitegelane, politoloog, ajaloolane, raadiosaatejuht ja õppejõud, professor.
Ta oli aastatel 1993–2007 Riigiduuma liige ja 1997–1999 Riigiduuma esimehe esimene asetäitja. 1998. aasta septembris kirjutas president Boriss Jeltsin peaminister Jevgeni Primakovi esildisel alla seadlusele Rõžkovi määramise kohta Venemaa Föderatsiooni asepeaministriks sotsiaalküsimuste alal. Kuid mõne päeva teatas Rõžkov, et keeldub sellest ametikohast, sest hindas selle ametikoha vastuvõtmist sotsiaalse olukorra ülirasketes tingimustes omamata varasemat töökogemust selles valdkonnas avantüürihõnguliseks.
Haridus ja akadeemiline karjäär.
Rõžkov lõpetas 1990. aastal Barnaulis Altai Riikliku Ülikooli ajaloo erialal ja kaitses 2001. aastal Peterburis Riigiteenistuse Loodeakadeemias ajalookandidaadi kraadi väitekirjaga "Venemaa poliitilise süsteemi kujunemise ajalugu 1990. aastatel" ("История становления политической системы России в 1990-е годы").
Ta töötab 2008. aastast õppejõuna Kõrgemas Majanduskoolis. Rõžkov on maailmamajanduse ja maailmapoliitika teaduskonna rahvusvaheliste suhete osakonna professor.
Opositsioonipoliitika.
Rõžkov valiti 2005. aastal Venemaa Vabariikliku Partei poliitnõukogu liikmeks ja 2006. aastal partei kaasesimeheks. Aastatel 2010–2012 oli ta demokraatlike jõudude koalitsiooni "Venemaa Eest Ilma Omavolita ja Korruptsioonita" üks neljast liidrist. 2012. aasta juunis toimunud Venemaa Vabariiklik Partei – Rahvavabaduse Partei kongressil valiti ta partei kaasesimeheks, kuid 2014. aasta veebruaris lahkus ta parteist lahkhelide tõttu Boriss Nemtsovi ja Mihhail Kasjanoviga.
Riigiduuma valimistel 2016. aasta septembris kandideeris Rõžkov Jabloko poolt esitatuna ühemandaadilises valimisringkonnas Barnaulis, kuid kogus vaid 12% valijate häältest ja mandaati ei saanud. 2018. aasta Venemaa presidendivalimistel oli ta presidendikandidaadi Jabloko liidri Grigori Javlinski usaldusisik.
Isiklikku.
Ta valdab võõrkeeltest inglise keelt.
Christian Eriksen

Christian Dannemann Eriksen (sündinud 14. veebruaril 1992 Middelfartis) on Taani jalgpallur, kes mängib poolkaitsjana Inglismaa kõrgliiga klubis Manchester United FC ja Taani jalgpallikoondises.
Eriksen alustas klubikarjääri Hollandi kõrgliiga klubis Amsterdami Ajax. Ta valiti aastatel 2010 ja 2011 Ajaxi aasta noorjalgpalluriks ning hooajal 2010–2011 kogu Hollandi parimaks noorjalgpalluriks. Ajaxiga tuli ta neljal korral Hollandi meistriks. 
2013. aasta augustis siirdus ta umbes 11,5 miljoni naela eest Tottenham Hotspuri. Aastatel 2014 ja 2017 valiti ta Tottenhami aasta mängijaks.
2020. aasta jaanuaris sõlmis ta nelja ja poole aasta pikkuse lepingu Itaalia kõrgliiga klubiga Milano Internazionale. Hooajal 2020–21 tuli ta klubiga Itaalia meistriks.
12. juunil 2021 kaotas Eriksen Euroopa meistrivõistlustel Soome vastu Kopenhaagenis mängides 43. mänguminutil teadvuse ja kukkus väljakul kokku. Mäng peatati ja Erikseni hakati väljakul elustama. Veerand tundi hiljem toimetati Eriksen kanderaamil staadionilt ära ning viidi kiirabiga haiglasse. Mõne aja pärast teatati, et Eriksen on teadvusel ja et tema seisund on stabiilne.
2022. aasta jaanuaris sõlmis ta lepingu Brentfordiga. 26. veebruaril 2022 osales ta esimeses ametlikus võistlusmängus pärast 2021. aasta juunit.
15. juulil 2022 teatas Manchester United, et on sõlminud Erikseniga kolmeaastase lepingu. Tema esimene mäng Unitedi eest Inglismaa kõrgliigas oli 2-1 kaotus Brighton &amp; Hove Albioni vastu 7. augustil 2022.
Eriksen on viiel korral (aastatel 2013, 2014, 2015, 2017 ja 2018) valitud Taani aasta jalgpalluriks.
Koondisekarjäär.
Debüüdi Taani rahvuskoondises tegi Eriksen 18-aastaselt 2010. aasta märtsis sõprusmängus Austria vastu. Tema esimeseks suurturniirniks olid 2010. aasta maailmameistrivõistlusted, kus ta pääses platsile kahes alagrupimängus. Ta oli 2010. aasta maailmameistrivõistlustel kõige noorem mängija.
Esimese värava rahvuskoondise särgis lõi ta 4. juunil 2011 EM-i valikmängus Islandi vastu.
2012. aasta Euroopa meistrivõistlustel kuulus ta algkoosseisu kõigis kolmes alagrupimängus.
2018. aasta maailmameistrivõistluste teises alagrupimängus lõi ta värava Austraalia vastu.
Bo Nilsson

Bo Birger Sandor Nilsson (1. mai 1937 Skellefteå – 26. juuni 2018) oli rootsi helilooja ja trompetist.
Ta oli Göteborgi Ülikooli professor.
Fjodor Voitolovski

Fjodor Genrihhovitš Voitolovski (vene keeles Фёдор Генрихович Войтоловский; sündinud 13. aprillil 1979 MoskvasNõukogude Liidus) on vene politoloog, Venemaa Teaduste Akadeemia liige, professor.
Ta töötab 2017. aastast Primakovi-nimelise Venemaa Teaduste Akadeemia Maailmamajanduse ja Rahvusvaheliste Suhete Instituudi direktorina. Ühtlasi on ta Venemaa Välisministeeriumi Moskva Riikliku Rahvusvaheliste Suhete Instituudi rahvusvaheliste probleemide rakendusanalüüsi kateedri professor.
Tema peamised uurimisalad on globaalne juhtimine, rahvusvaheline julgeolek ja Ameerika Ühendriikide välispoliitika. Tal on uurimusi ka USA julgeolekupoliitika, NATO, transatlantiliste suhete jarahvusvaheliste suhete ideoloogia alal.
Haridus.
Voitolovski lõpetas 2001. aastal Lomonossovi-nimelise Moskva Riikliku Ülikooli ajalooteaduskonna ning 2004. aastal Venemaa TA Maailmamajanduse ja Rahvusvaheliste Suhete Instituudi aspirantuuri.
Ta sai 2004. aastal poliitikateaduste teaduste kandidaadi kraadi väitekirjaga globaalse juhtimise valdkonnast ja 2013. aastal poliitikateaduste doktori kraadi väitekirjaga "Идеология и практика атлантизма во внешней политике США".
Isiklikku.
Tema isa Genrihh Konstantinovitš Voitolovski (1930–2011) oli geograaf.
Fjodor Voitolovski valdab võõrkeelena inglise ja hispaania keelt.
Henryk Kłoczkowski

Henryk Kłoczkowski (22. oktoober 1902 Peterburi – 1. oktoober 1962) oli Poola mereväelane, allveelaevnik.
Ta oli allveelaeva Orzeł komandör.
Isiklikku.
Tema isa Wacław Kłoczkowski oli kontradmiral.
Rumanová

Rumanová on omavalitsusüksus (vald) Slovakkia lääneosas Nitra maakonnas.
Rumanová pindala on 11,656 km².
Asulat on kirjalikult esmamainitud 1156. aastal.
Panon (Sarthe)

Panon on vald Prantsusmaa lääneosas Pays de la Loire'i piirkonnas Sarthe'i departemangus.
Selle pindala on 2,37 km².
London Eye

London Eye on suur metallist vaateratas Thamesi lõunakaldal Londoni Lambethi linnaosas. London Eye'd tuntakse ka kui Millennium Wheeli. See on üks maailma suurimatest vaateratastest. 
Vaateratas avati 2000. aastal ja see on 135 meetrit kõrge. Alates 2015. aastast on vaateratas tuntud ka kui Coca-Cola London Eye, kuna Coca-Cola spondeerib vaateratast.
Vaateratta rajamine läks maksma 70 miljonit naelsterlingit.
Columbia Heights (Minnesota)

Columbia Heights on linn Ameerika Ühendriikides Minnesota osariigis Anoka maakonnas. 
2010. aasta rahvaloenduse seisuga elas seal 19 496 inimest.
Château-l'Hermitage

Château-l'Hermitage on vald Prantsusmaa lääneosas.
See asub Pays de la Loire'i piirkonnas Sarthe'i departemangus.
Selle pindala on 9,39 km².
2006. aastal elas seal 197 inimest.
Kristian Kullamäe

Kristian Kullamäe (sündinud 25. mail 1999 Tallinnas) on Eesti profikorvpallur.
Klubikarjäär.
Kristian Kullamäe on Audentese Spordigümnaasiumi kasvandik. Esimesed mängud Korvpalli Meistriliigas pidas ta hooajal 2014/2015 Audentese SG/Noortekoondis eest.
2016. aastal sõlmis Kullamäe lepingu Saksamaa teise divisjoni (ProA) klubi Rockets Gothaga. Kullamäe aitas oma meeskonnal liiga finaalturniirile pääseda ning ta debüteeris hooajal 2017/2018 sama klubi koosseisus korvpalli Bundesligas. 2018. aastal naasis Kullamäe ProA-sse, sõlmides hooajaks 2018/2019 lepingu Baunach Young Pikesiga. 11. juulil 2019. aastal sõlmis ta lepingu Hispaania LEB Oro liiga meeskonnaga Real Canoe.
6. augustil 2020 sõlmis Kullamäe kolmeaastase lepingu Hispaania Liga ACB (kõrgeim liiga) klubi San Pablo Burgosega. Lepingu järgi mängis Kullamäe oma esimese aasta laenul LEB Oro liigasse kuuluvas klubis Palmas. Järgmisel hooajal tegi ta Liga ACB debüüdi Burgose meeskonnas, saades mänguaega vaid piiratud minutiteks. Kullamäe otsustas oma lepingu viimasest aastast loobuda pärast seda, kui klubi Burgos langes hooajaks 2022/2023 LEB Orosse (teine liiga).
1. augustil 2022 sõlmis Kullamäe lepingu Leedu korvpalliliigas (LKL) ja EuroCup liigas mängiva BC Lietkabelis Panevėžysega. Leedu liiga üks paremaid mänge oli Kullamäel 30. novembril 2022, kui ta sai võidumängus 104:98 Cedevita Olimpija üle kirja 24 punkti, kuus lauapalli, seitse korvisöötu, efektiivsusnäitaja oli 31.
2023. aastal liitus Kullamäe Hispaania kõrgliiga klubiga Bilbao Basket. Detsembris 2024 sai Kullamäe treeningul vigastada ning tema mänguaeg jäi hiljem klubis minimaalseks. FIBA Europe Cupi 2024/2025 hooaja meistriks krooniti Bilbao Basket, kuid Kullamäe finaalseerias koosseisu ei kuulunud. Statistikasse kogunes tal hooajal 2024/2025 keskmiselt 5,6 punkti, 1,5 lauapalli ja 2 resultatiivset söötu. Hooaeg varem olid tema näitajad 10,1 punkti, 2,3 lauapalli ja 1,9 resultatiivset söötu.
Hooajal 2025/2026 jätkab Kristian Kullamäe mängimist Leedu kõrgliiga klubis BC Panevėžysise Lietkabelis. 
Koondisemängud.
Kullamäe on mänginud Eesti noortekoondistes U16, U18 ja U20 vanuseklassis.
Kristian Kullamäe debüteeris Eesti koondises 25. veebruaril 2018. aastal MM2019 valikmängus Iisraeli vastu, visates 78:62 võidumängus 8 punkti. Aastatel 2018–2025 on Kullamäe pidanud kokku 55 koondisemängu (20. august 2025). 
Viskerekord ühes koondisemängus on Kullamäel 31 punkti (Põhja-Makedoonia vastu 20.02.2020.), millega ta on Eesti koondise mängijate kõigi aegade edetabelis 18. kohal (seisuga 2023). Resultatiivsete söötude rekord on 10 (2022 Leedu vastu), lauapallide rekord 9 (2025 mängus Põhja-Makedooniaga), vaheltlõigete parim tulemus 3 (2023 Soome vastu), kõrgeim efektiivsuse näitaja 25 (2022 mängus Rootsiga).
Isiklikku.
Tema isa on endine korvpallur Gert Kullamäe ja vend samuti korvpallur Oliver Kullamäe.
Vanaungari kiri

Vanaungari kiri (ungari keeles "rovásírás") on kirjasüsteem, mida kasutasid muistsed ungarlased (madjarid) ja koos nendega elanud turgi hõimud 8.–12. sajandini.
Hilisematel sajanditel kasutasid seda eelkõige seekäid, seetõttu kutsutakse seda kirja ka "székely rovásírás" või "székely-magyar rovásírás" (seekäi-ungari kiri). Lühemalt kutsutakse vanaungari kirja ka lihtsalt "rovás".
Ajalugu.
Millal vanaungari kiri tekkis, pole ajaloolased ühel meelel. Arvatavasti kujunes see välja 7.–8. sajandil, kui madjari hõimud puutusid tõsisemalt kokku turgi rahvastega. Vanaungari kiri põhineb suures osas vanaturgi kirjal, mis oli tekkinud hinnanguliselt umbes 6. sajandil ja mida kasutasid nii hunnid kui ka köktürgid (kaugemalt on oletatud ka iraani ja aramea päritolu). Puuduvaid kirjamärke täiendati kas oma tähtedega (varased ugri märgid?) või kombineeriti olemasolevatega.
Ungarikeelne nimetus "rovás" tuleb soome-ugri päritolu sõnast "ró" /"róni" 'lõikama', 'sälkima'. Muud kirjutamisega seotud sõnad nagu "betű" 'kiri' ja "írni" 'kirjutama' on turgi päritolu, mis tõendab, et vanaungari kiri pärineb turgi hõimudelt.
Kui kuningas István rajas aastal 1000 Ungari kuningriigi, sai riigi asjaajamiskeeleks ladina keel ja sellega koos hakati kasutama ladina tähestikku. Rahva seas, eriti Transilvaanias, jäi vana kiri ikka veel kasutusse. Keskajast ja veel varasemast ajast on säilinud vähe tekste, kuna enamasti kirjutati puidule või muule kiiresti lagunevale materjalile. Tekstid, mis on alles, on aga saanud tihti tugevaid kahjustusi, mistõttu on neid pea võimatu lugeda. 
Esimene teade vanaungari kirjast pärineb Simon Kézalt 13. sajandist. 15.–17. sajandini kirjutati vanaungari kirjast kui "hunnide kirjast".
Varauusajal muutus kiri pigem rahvakunsti osaks, nt kasutati seda ornamentikas (Etédi uniaadikiriku lae kaunistus). Vanaungari kiri omandas piirkonniti peremärkide staatuse.
Tänapäeval.
Muistse ungari kirja vastu hakati rohkem huvi tundma 19. sajandi teisel poolel, laiem huvi ja populaarsus tuli alles 20. sajandil. Kiri sai eriti populaarseks rahvuslaste ja uuspaganate seas ning on Ungari turanistliku liikumise poolt laialt kasutatud. Vanaungari kiri on tänapäeval üks paljudest ungarluse sümbolitest.
Kuna vanaungari kiri ei olnud terviklik (eri tähed ühe hääliku jaoks, piirkondlikud iseärasused jne), loodi ka standardtähestik (esimesel pildil). Avaldatud on palju vanaungari kirjas õpikuid, lühijutte, samuti palju mahukaid teoseid nagu näiteks Géza Gárdonyi "Egeri tähed" ja isegi Uus Testament.
Kuidas lugeda.
Vanaungari kirja loetakse ülevalt alla, paremalt vasakule.
Max Schrems

Maximilian Schrems (tuntud nimega Max Schrems; sündinud oktoobris 1987 Salzburgis) on Austria jurist ja aktivist.
Ta on tuntust kogunud edukate kohtuasjadega USA suurte internetiettevõtete (põhiliselt Google'i ja Facebooki) vastu. 
2017. aastal asutas ta noyb.eu (European Center for Digital Rights). See mittetulundusühing sai loodud eesmärgiga survestada internetiettevõtteid arvestama kasutajate õigusega privaatsusele.
2017. aastal nimetas Forbes teda õigusvaldkonnas üheks kolmekümnest mõjukamast kuni 30-aastasest noorest Euroopas.
Schrems on seni välja andnud kaks raamatut:
Leonid Gozman

Leonid Jakovlevitš Gozman (vene keeles Леонид Яковлевич Гозман; sündinud 13. juulil 1950 Leningradis Vene NFSV-s) on Venemaa poliitik, ülevenemaalise ühiskondliku liikumise Paremjõudude Liit president.
Gozman on Venemaa Juudi Kongressi ühiskondliku nõukogu liige.
Haridus ja töökäik.
Gozman lõpetas 1976. aastal Lomonossovi-nimelise Moskva Riikliku Ülikooli (MRÜ) psühholoogiateaduskonna sotsiaalpsühholoogia erialal. 1983. aastal kaitses ta psühholoogiakandidaadi väitekirja emotsionaalsete suhete psühholoogiast. Ta on töötanud MRÜ-s õppejõuna (dotsendina) sotsiaalpsühholoogia kateedris ja hiljem poliitilise psühholoogia labori juhatajana. 1993. aasta jaanuarist juunini töötas ta psühholoogia ja Venemaa uuringute professorina USA Pennsylvania osariigis asuvas Dickinson College'is ning juulist septembrini teadurina Washingtonis Woodrow Wilson International Center for Scholarsis.
Ta oli aastatel 1996–1997 Venemaa Föderatsiooni presidendi administratsiooni juhi Anatoli Tšubaisi nõunik, 1997–1998 Venemaa Föderatsiooni valitsuse esimehe esimese asetäitja Anatoli Tšubaisi nõunik, 1999. aastast ettevõtte Venemaa Ühendatud Energiasüsteemid juhatuse esimehe Anatoli Tšubaisi nõunik ja aastatel 2000–2008 juhatuse liige. 2008. aasta oktoobrist on ta kompanii Rosnano juhatuse esimehe Anatoli Tšubaisi nõunik.
Poliitika.
1994. aastal astus Gozman Jegor Gaidari juhitud paremliberaalse partei Venemaa Demokraatlik Valik liikmeks. Valiti partei nõukogu liikmeks. 2001. aastal asutati mitme partei baasil (sealhulgas Venemaa Demokraatlik Valik) uus poliitiline partei Paremjõudude Liit. Gozman sai seal partei poliitnõukogu liikmeks. 2005. aastal valiti ta partei aseesimeheks (esimees Nikolai Belõhh). 26. septembril 2008 seoses Belõhhi parteist lahkumisega valiti Gozman partei esimeheks, kuid juba 2. oktoobril võttis partei poliitnõukogu vastu otsuse partei laiali saata.
2008. aasta novembris toimunud uue poliitilise partei Pravoje Delo asutamiskongressil valiti Gozman partei kaasesimeheks. 19. septembril 2011 lahkus ta Pravoje Delost, et koos mõttekaaslastega asutada kaks päeva hiljem ülevenemaaline ühiskondlik liikumine Paremjõudude Liit. Gozman valiti Paremjõudude Liidu presidendiks.
Martti Himma

Martti Himma (sündinud 31. augustil 1986) on Eesti murdmaasuusataja.
162 eKr

162. aasta eKr oli 162. aasta enne meie ajaarvamist, Vana-Rooma ajaarvamise järgi "ab urbe condita" DXCII (592).
Euro Winners Cup

Euro Winners Cup (inglise keeles "Euro Winners Cup") on igal aastal peetav rannajalgpalli võistlus, kus osalevad Euroopa kõrgliigade meeskonnad; klubid, kes on võitnud oma riigi kõrgliiga/meistrivõistlused (mõnest riigist ka teine ja kolmas koht). 2018. aastal oli meeskondi 26 riigist.
Edictum perpetuum

"Edictum perpetuum" ehk "Igavene edikt" oli Vana-Rooma õiguse allikas. "Igavesse edikti" olid kokku kogutud eelnevate preetorite välja antud ja veel õigusena kehtivad ediktid.
Koostamise põhjused.
Enne "Igavese edikti" koostamist täiendasid ranget Vana-Rooma tsiviilõigust ehk "ius civile"'t linnapreetori ("praetor urbanus") ja Rooma riigis elavate mittekodanike preetori ("praetor peregrinus"), aga ka muude magistraatide ediktid. Preetorid valiti aastaks ja ametisse astumisel andsid nad välja edikte. Neis oli kirja pandud preetori tegevuskava tema ametisoleku ajaks, samuti see, millistel juhtudel andis preetor kohtulikku kaitset. Preetori ediktid kehtisid ainult tema ametisoleku ajal, ent kuna iga preetor kinnitas ametisse astudes teatud osa enne teda välja antud ediktidest ja andis välja uusi, oli tegemist paindliku ja pidevalt edasi areneva õigusega ning edikte oli palju. Seetõttu pidi neid süstematiseerima.
Koostamine.
Sabiniaan Salvius Iulianusele andis keiser Hadrianus korralduse võtta kokku kõik eelnevad preetorite ediktid ning koostada edikti lõplik redaktsioon, mida nimetati "edictum perpetuum". Seda koostades ühendas Iulianus mitu eri asja. Esiteks käsitles ta "ius honorarium"'it ehk preetorite loodud õigust koos "ius civile"'ga ühtse õigusena ("ius"). Teiseks ühendas Iulianus ediktiredaktsiooni koostades kahe õigusteadusliku koolkonna põhimõtted. Nimelt võttis ta üle hilisest vabariigist (Serviuselt) pärineva õigusmõtlemise formaalsetes instituutides ning ühendas selle sabiniaanide loomuõiguslike põhimõtetega.
Tähtsus.
"Edictum perpetuumil" oli edaspidi kohustuslik jõud. Ühtlasi hakkas kaduma varem mainitud dualism kviriitliku ja preetoriõiguse vahel, sest lõpliku kuju saanud "Igavene edikt" ei võimaldanud enam preetori õigusloovat tegevust. "Igavese edikti" koostamise ajend oli ka keisri soov koondada seadusandlik võim vaid enda kätesse. "Edictum perpetuumi" algne tekst ei ole säilinud. Aga Digestides leiduvate Vana-Rooma juristide Gaiuse, Ulpianuse ja Pauluse fragmentide alusel on teada, et edikt koosnes põhiosast ja lisaosast. Edikt oli jagatud peatükkideks: "de iudiciis", "de rebus creditis" jne). "Igavese edikti" teksti on püütud hilisematel sajanditel rekonstrueerida, kõige tuntuma katse on teinud saksa õigusteadlane Otto Lenel.
MFK Vítkovice

MFK Vítkovice on jalgpalliklubi Ostrava linnas Tšehhis. Klubi tegutseb Vítkovice linnaosas.
Klubi asutati 1919. aastal FC Vítkovice´na (kuni 1924. aastani oli Vítkovice eraldi asula).
MFK Vítkovice kodustaadion on Městský staadion.
Ostravas tegutseb ka jalgpalliklubi FC Baník Ostrava, mis on MFK Vítkovicest tuntum.
Melrose (Minnesota)

Melrose on linn Ameerika Ühendriikides Minnesota osariigis Stearnsi maakonnas. 
2010. aasta seisuga elas seal 3598 inimest.
Dragan Mektić

Dragan Mektić (sündinud 24. detsembril 1956 Prnjavoris) on serblasest Bosnia ja Hertsegoviina poliitik. Ta oli 31. märtsist 2015 kuni 23. detsembrini 2019 Bosnia ja Hertsegoviina julgeolekuminister.
Ta on lõpetanud Zagrebi ülikooli.
Debbie Harry

Deborah Ann Harry (sünninimega Angela Trimble; sündinud 1. juulil 1945 Miamis Floridas) on Ameerika Ühendriikide laulja, laulukirjutaja ja näitleja, kes on eelkõige tuntud solistina "new wave"i viljelevas ansamblis Blondie.
Blondiega liitus ta 1970. aastate keskel. Kõige suuremat edu saavutas ta ansambliga 1970. aastate lõpus ja 1980. aastate alguses. 1982. aastal läks Blondie laiali ja juba aasta varem oli Harry alustanud soolokarjääri, andes välja albumi "KooKoo". Kokku ilmus tal aastatel 1981–1993 neli sooloalbumit. 1997. aastal tuli Blondie uuesti kokku. Harry on Blondiega salvestanud veel mitu albumit ja tema seni viimane sooloalbum "Necessary Evil" ilmus 2007. aastal.
Tema esitatud laulud on stiililiselt kuulunud muuhulgas "new wave"'i, rokkmuusika, "punk rock"'i, disko- või popmuusika hulka. Harryt peetakse esimeseks, kelle esituses kõlanud räpisõnadega laul on jõudnud USA singlite edetabeli Billboard Hot 100 esikohale; selleks oli laul "Rapture" Blondie 1980. aasta albumilt "Autoamerican".
Lauljakarjääri kõrvalt on ta näidelnud mitmes filmis ja telesarjas.
Harry oli Blondie tegevusaja esimeses pooles suhtes Blondie kitarristi Chris Steiniga, kuid nad ei abiellunud. 1989. aastal lõpetasid nad suhte.
Tuudorstiil

Tuudorstiil, ka tuudorgootika ja Tudori stiil (inglise keeles "Tudor style") oli Inglismaal aastatel 1485–1558 viljeldud arhitektuuristiil, mis kujutab endast perpendikulaarstiili (Inglismaa hilisgootika) jätku kombineerituna renessanssarhitektuuri elementidega. Stiiliperiood on nimetatud Tudorite kuningaperekonna järgi, kes valitses Inglismaad aastatel 1485–1603. Tuudorstiili on peetud kas inglise vararenessansi arhitektuuriks või hilisgootika viimaseks perioodiks, 16. sajandi II poolel asendus see järk-järgult Elizabethi stiiliga (inglise keeles "Elizabethan style").
Sõnavara.
Eestikeelses ajakirjanduses ja veebis võib leida ka vormi "tuudori stiil", kuid enamikus eestikeelsetes teatmeteostes ja portaalis "Eesti mõisad" esineb sõnakuju "tuudorstiil". Ajakirjanduses on kasutatud ka ümberütlevat väljendit "Tudori gootika stiil".
"Võõrsõnade leksikoni" pakutud paralleelsõnakujusid "tjuudorstiil" ja "tjuudorkaar" on kasutatud Voldemar Vaga teoses "Üldine kunstiajalugu", aga ka Kultuurimälestiste riikliku registri materjalides (tsitaadid ajaloolisest õiendist).
Üldised jooned.
Detailides jäi tuudorstiil truuks hilisgootikale ja evitas renessansi elemente pikkamisi ja ettevaatlikult. Tüüpilise tuudorstiilis hoone juurde kuulusid nelinurksed või hulknurksed flankeerivad tornikesed ja ripptornikesed, ärklid akendega kõigis külgedes, lantsettaknad, nelinurksed või tuudorkaartega aknad mitmekaupa kõrvuti, sakmetega lõppevad müüriharjad (need esinesid isegi kirikutel), mida katkestasid teravad kolmnurk- või astmikviilud, või hoopis ridadena paigutatud viilud ilma sakmeteta, tellistest laotud spiraal- või mõne muu hilisgootiliku dekooriga kõrged korstnad. Fassaadi sümmeetriale ei pööratud arhitektuuris tähelepanu, palju enam rõhutati rikkalikkust ja mitmekesisust, vaheldades erineva kujundusega fassaadilõike ja dekoorielemente.
Rikkalik vahvärkehitus õitses eriti linnades ja sellest on säilinud palju ilusaid näiteid Inglismaa eri paikades.
Tuudorstiil Eesti historitsismis.
Tuudorstiili elemente leiab Eestis uusgooti ehitistelt (Sangaste loss, Kukulinna, Kalvi, Porkuni, Sõmerpalu jt mõisad, Kanuti gildi hoone Tallinnas, Toomemäe kaevumaja Tartus, Tartu Peetri kiriku interjöör). Sõna "tuudorstiil" on kasutatud eelkõige historitsistliku arhitektuuri kontekstis.
Warwick

Warwick on Warwickshire'i krahvkonna halduskeskus Inglismaal Suurbritannias.
Linn asub Avoni jõe lähistel, 18 kilomeetrit Coventryst lõuna pool ning Leamington Spast ja Whitnashist läänes.
2011. aasta rahvaloendusel oli linna elanike arv 31 345 inimest.
Sonja Ferlov Mancoba

Sonja Ferlov Mancoba (1. november 1911 Kopenhaagen – 17. detsember 1984 Pariis) oli Taani avangardistlik skulptor.
Tema abikaasa oli Lõuna-Aafrika päritolu skulptor Ernest Mancoba.
John Stones

John Stones (sündinud 28. mail 1994) on Inglismaa jalgpallur, kes mängib kaitsjana Premier League'i klubis Manchester City ja Inglismaa jalgpallikoondises.
Koondisekarjäär.
Stones kuulus Inglismaa alla 20-aastaste koondisse 2013. aasta juunioride maailmameistrivõistlustel.
Debüüdi Inglismaa rahvuskoondises tegi ta 30. mail 2014 sõprusmängus Peruu vastu.
Stones valiti Inglismaa koondisse 2016. aasta Euroopa meistrivõistlusteks. Üheski mängus ta platsile ei pääsenud.
2018. aasta maailmameistrivõistluste teises alagrupimängus Panama vastu lõi ta esimese värava koondise särgis. Samas mängus lõi ta ka teise värava.
Kiviaq

Kiviaq (ingliskeelse tuletisena kiviak) on Gröönimaa inuittide traditsiooniline talvine rahvusroog. Seda valmistatakse tavaliselt väikealkidest, mida on kääritatud hülgenahas. 
Valmistamine.
Kuni pool tuhat lindu pakitakse hülgenahka ilma nokki, jalgu ja sulgi eemaldamata. Seejärel surutakse õhk niivõrd välja, kui võimalik. Nahk õmmeldakse kinni ning tihendatakse veel omakorda kärbseid peletava hülgerasvaga. Kupatus peidetakse kivihunnikusse ning kõige peale asetatakse suur raske kivi. See surub jätkuvalt õhku välja, välistades roiskumist. 
Tarvitamine.
Tavaliselt kolme kuuga fermenteerunud linnud puhastatakse sulgedest, kitkutakse, valmistatakse ning süüakse kestval arktilisel talvel, eriti sünnipäevadel ja pulmades ning jõulude tähistamiseks. "Kiviaq"i maitse meenutavat Gorgonzola juustu.
2011. aastal näidati televaatajaile "kiviaq"i valmistamist BBC sarjas "Human Planet".
Oht tervisele ja elule.
"Kiviaq"i söömine võib juhuti põhjustada botulismi ning olla seega üsna tihti inimese tervist kahjustav või isegi elule ohtlik. 2013. aasta augustis suri Siorapalukis mitu inimest selle söömise tagajärjel. Too toidupoolis oli valmistatud alkide asemel hahkadest, kes ei fermenteeru niivõrd hästi.
Shivang Mehta

Shivang Mehta (sündinud 3 oktoobril 1981) on India loodusfotograaf ja ettevõtja. 
Ta on India metsikule loodusele spetsialiseerunud loodusfototurismifirma Nature Wanderers rajaja ja tegevdirektor, kus korraldab tuure Indias, Sri Lankas ja Aafrikas. Varem tegutses ta ajakirjanikuna (ajakirjas Business &amp; Economy) ja suhtekorraldajana mitmes firmas, kuid vahetas need ametid rännumehe ja loodusfotograafi eluviisi vastu. Ta korraldab väliseminare metsikus looduses. Teeb koostööd Canon Indiaga.
Mehta on lõpetanud Delhi Ülikooli kaubandus- ja majanduskolledži Shri Ram College of Commerce.
2017. aastal ilmus tal raamat "A Decade with Tigers" ('Aastakümme tiigritega').
Kutonen

Kutonen on Soomes tasuta näidatav telekanal, mis tegutseb alates septembrist 2012 ning pakub üldhuviprogrammi ja meelelahutust. Kanali tööd korraldab kontserni Warner Bros. Discovery EMEA osana kohalik ettevõte Discovery Networks Finland.
Kuni 2012. aastani oli telekanali nimi The Voice TV; kanal näitas peamiselt muusikavideoid, kuid see ei leidnud piisavat vaatajaskonda. Siis otsustati kanal ümber profileerida ja peamiseks sihtrühmaks valiti mehed. Otsuseni jõuti aga liiga, vaid 15 päeva hiljem sai The Voice TV-st Kutonen. Uus kanal näitab dokumentaalfilme, tõsielusarju ja filme. Varasema kanali programmist võeti üle vaid teatud The Voice'i muusikaplokid, sealhulgas pop- ja räppmuusikasaated.
Tütarkanalid: TV5. Frii.
Alates jaanuarist 2018 on Kutonen nähtav HD-kvaliteedis.
Yle X3M

Yle X3M on Rootsikeelne raadiojaam Soomes, mis edastab tavaliselt popmuusikat. 
Raadiokanal asutati 1997. aastal ja seda kuuleb kõikjal Soomes, näiteks Espoos sagedusel 98,9 MHz. 
Tütarkanalid: Yle Vega. Yle Radio Suomi. Yle Puhe. YleX. Yle Klassinen. Yle Mondo. Yle Radio 1.
Mikulin AM-35

Mikulin AM-35 oli Nõukogude Liidus toodetud lennukimootor, mis leidis Teise maailmasõja ajal kasutust Mikojan-Gurevitš MiG-1 ja MiG-3 hävituslennukitel ning Petljakov Pe-8 pommituslennukil. 
Konstrueerimine ja tootmine.
AM-35 oli arendus Aleksander Mikulini eelmisest mootorist Mikulin AM-34FRN, mille loomisel seati eesmärgiks suurem võimsus suurematel kõrgustel. Selle saavutamiseks tehti kolm olulist täiendust:
Lisaks tugevdati mootori karterit ning parendati silindriploki konstruktsiooni.
Mikulini büroo töötas Moskvas asunud Tehase nr 24 juures, esimene mootor läbis tehasekatsed 1939. aasta märtsis. Juba järgmisel kuul läbis mootor ka riiklikud katsed, mille järel alustati selle seeriatootmist. Siiski ei olnud tellija tulemusega rahul. Algse spetsifikatsiooni järgi pidi mootor saama kaheastmelise ülelaaduri, mis oleks lubanud säilitada mootori võimsuse veelgi suurematel kõrgustel. Praegune üheastmeline ülelaadur tagas 1200 hj nimivõimsuse vaid kuni 4500 m kõrguseni.
Mikulin tehtud täiustused suutsid suurendada ülelaaduri puhurõhku niivõrd, et mootori täisvõimsus säilis kuni 7000 m kõrguseni. Täiustatud ülelaaduriga mootori tähiseks sai AM-35A ja see vahetas juba 1940. aastal AM-35 seeriatootmises välja. Tehas nr. 24 tootis AM-35A mootoreid ametlikult kuni 1941. aasta lõpuni, mil tehas evakueeriti sõja tõttu Kuibõševi ning uues asukohas keskendus täielikult Mikulin AM-38 mootorite tootmisele. Siiski valmistati põhitootmise kõrvalt olemasolevate mootorite asendamiseks ka väikesed partiid AM-35A mootoreid. Kuni 1944. aastani toodeti kokku 4659 AM-35 ja AM-35A mootorit. Viimaste mootorisarjade tootmisel kasutati neis paljusid AM-38F mootorite detaile.
Kasutus.
AM-35 loomisel nähti selle kasutusalana eelkõige mitmemootorilisi pommituslennukeid. Esimeseks lennukiks, mis AM-35 mootorid sai, oligi TB-7 (hilisem nimetus Petljakov Pe-8) 4-mootoriline pommituslennuk. Kuid kuna AM-35 oli sel ajal võimsaim Nõukogude Liidus toodetud vedelikjahutusega mootor, siis otsustas ka Nikolai Polikarpov seda kasutada oma hävituslennuki "toode 61" (vene keeles ""изделие" 61", hilisem I-200) projekteerimisel. Kui AM-35 asendus seeriatootmises AM-35A-ga, siis jõudis ka see uude projekteeritavasse hävituslennukisse. Üks AM-35 mootor jõudis ka soomustatud ründelennuki BŠ-2 prototüübile (hilisem Iljušin Il-2).
AM-35A mootoritega varustati osa sarjana ehitatud Pe-8 pommituslennukeid ja Mikojan-Gurevitš MiG-1 ja MiG-3 nimetuste all seeriatootmises olnud I-200 jätkuarendusi. Võimsam mootor tagas sellele hävituslennukile suure tippkiiruse ning head kõrguslennuomadused, mis võimaldasid edukalt võidelda suurtes kõrgustes lennanud vaenlase luure- ja pommituslennukitega, kuid mootori suur mass (mis oli pealegi koondunud lennuki ninaosasse) muutis selle piloteerimise keerukaks ning väikestel kõrgustel lennuki manööverdusvõime kannatas. Kuna idarindel toimus enamik õhulahinguist kõrgusel alla 5000 meetri, siis loobuti MiG-3 kasutamisest rindehävituslennukina ning säilinud lennukid anti üle õhuruumi kaitse väeosadele. MiG-3 seeriatootmisest loobuti. Kuna ehitatavatel Pe-8 kasutati muid eri tüüpi mootoreid, siis kadus vajadus ka AM-35A tootmiseks.
Oliver ja Jennifer

"Oliver ja Jennifer" on Kalju Komissarovi lavastatud ja 1972. aastal Noorsooteatris esietendunud muusikal.
Näidend põhineb Erich Segali teosel "Armastuse lugu".
Mpophomeni

Mpophomeni on linn Lõuna-Aafrika Vabariigis KwaZulu-Natali provintsis.
Mpophomeni on asutatud 1968. aastal.
Lõuna-Aafrika Vabariigi 2011. aasta rahvaloenduse andmetel oli Mpophomeni elanikest mustanahalisi aafriklasi 99,55%, värvilisi 0,23%, India või Aasia päritolu inimesi 0,05%, valgeid 0,03% ja teisi 0,13%. Suulu keelt pidas emakeeleks 90,21% inimesi, inglise keelt 5,57%, koosa keelt 0,93% ja ndebele keelt 0,75%.
Sabie

Sabie on linn Lõuna-Aafrika Vabariigis Mpumalanga provintsis Ehlanzeni ringkonnas Thaba Chweu vallas. Linn asub Sabie jõe ääres.
1895. aastal leiti piirkonnas kulda. Algas kullapalavik ja kujunes välja Sabie linn. Hilisemal ajal oli linnas oluliseks tegevusalaks metsatööstus.
Lõuna-Aafrika Vabariigi 2011. aasta rahvaloenduse andmetel oli Sabie elanikest mustanahalisi aafriklasi 60,77%, valgeid 30,08%, värvilisi 8,02%, India või Aasia päritolu inimesi 0,55% ja teisi 0,57%. Afrikaani keelt pidas emakeeleks 33,36% inimesi, svaasi keelt 23,95%, sotho keelt 14,49%, inglise keelt 10,39%, pedi keelt 6,08%, tsonga keelt 5,48% ja suulu keelt 3,40%.
Burgersfort

Burgersfort on linn Lõuna-Aafrika Vabariigis Limpopo provintsis Sekhukhune ringkonnas.
Linn on saanud nime aastatel 1876–1877 ehitatud fordi järgi.
Lõuna-Aafrika Vabariigi 2011. aasta rahvaloenduse andmetel oli Burgersforti elanikest mustanahalisi aafriklasi 65,63%, valgeid 25,80%, India või Aasia päritolu inimesi 4,76%, värvilisi 3,19% ja teisi 0,63%. Pedi keelt pidas emakeeleks 31,34% inimesi, afrikaani keelt 27,93%, inglise keelt 16,83%, suulu keelt 3,82%, tsvana keelt 3.06%, tsonga keelt 3,03%, koosa keelt 1,98%, svaasi keelt 1,73%, sotho keelt 1,60%, venda keelt 1,10%, ndebele keelt 0,99%, viipekeelt 0,36% ja teisi keeli 6,25%.
Komi Vabariigi hümn

Komi Vabariigi hümn (komi keeles Коми Республикаса кып, vene keeles Государственный гимн Республики Коми) on Komi Vabariigi ametlik hümn. Selle sõnad ja muusika on kirjutanud Viktor Savin. Komikeelsed sõnad mugandas Vladimir Timin, venekeelsed sõnad Aleksandra Šergina ja Aleksandr Suvorov. Muusika mugandas Mihhail Hertzmann. Muusika võeti kasutusele aastal 1994, sõnad aastal 2006.
Yin-jooga

Yin jooga on üks joogapraktikatest, mille eesmärk on õppida oma meele vaigistamise kaudu tundma oma keha, avaneda ja saavutada sisemine tasakaal.
Põhiregister

Põhiregister oli Eesti andmekogu, mida peeti üldistes huvides ning riigi kõige olulisemate ülesannete täitmiseks.
See mõiste oli kindlaks määratud andmekogude seaduses, mis kehtis aastatel 1997–2007.
Seaduse järgi peeti põhiregistreid järgmiste oluliste objektide kohta:
Põhiregistri vastutav töötleja oli ministeerium ning volitatud töötleja riigiasutus, riigile kuuluv äriühing või muu seadusega määratud isik või asutus.
Põhiregistritena asutatud andmekogud.
Põhiregistriteks olid järgmised andmekogud:
Avaliku teabe seadus, mis reguleerib ka andmekogude asutamist, pidamist, muutmist ja lõpetamist, ei sisalda enam mõistet põhiregister, kuid mõnede andmekogude põhimäärused kasutavad seda mõistet veel ka rohkem kui kümme aastat pärast seda, kui andmekogude seadus (milles põhiregistri mõiste oli määratud) enam ei kehti. Sellised andmekogud on kataster, keskkonnaregister ja rahvastikuregister.
Kaido Kirikmäe

Kaido Kirikmäe (sündinud 6. juulil 1973 Viljandis) on elektroonilise muusika looja Eestist, kelle loodud helimaailmades kohtuvad ja põimuvad ühtseks tervikuks meloodiline, askeetliku kõlaga süntesaatoripop ning eepiline ambient-elektroonika.
Kirikmäe alustas oma muusikalist teekonda 1990. aastal, liikudes peatselt punk-rock'i juurest edasi elektroonilisemate kõlapiltide poole.
Kontsertidel esitab ta oma loomingut süntesaatorite, trummimasinate ja kajadesse uppuva vokaali kaasabil, tekitades massiivseid, hüpnootilise meeleoluga helilaineid, mis toetuvad minimalistlikele rütmiskeemidele.
Sooloesinejana on Kaido Kirikmäe astunud üles lisaks Eesti olulisematele kultuurisündmustele ka Soomes, Lätis, Leedus, Venemaal, Poolas, Saksamaal, Šveitsis, Ungaris, Rumeenias, Inglismaal, Islandil ja Tšiilis. Tema esinemisnimekirja kuuluvad teiste seas mainekad rahvusvahelised festivalid nagu Sziget festival, Iceland Airwaves ja Woodstock festival.
Kaido Kirikmäe on seni avaldanud seitse sooloalbumit. Tema muusika kõlanud nii kunstinäituste kui ka loodussaadete taustaks. Kirikmäe kuulub koostööpartnerina muusikalistesse kooslustesse nagu Jürjendal-Kirikmäe duo ning Mikita-Jürjendal-Kirikmäe trio.
Kirikmäe oli aastatel 2013–2022 toimunud "ambient"-festivali Kukemuru Ambient korraldaja.
2016. aastal pälvis ta Järvamaa aasta kultuuritegija nimetuse. 
Tema loodud muusikaga dokumentaalfilm "Pensipäev" (Kultusfilm 2020, režissöör Liis lepik) võitis 2022. aastal Itaalias toimunud filmifestivalil parima lühifilmi auhinna.
Marko Turban

Marko Turban (sündinud 14. mail 1967 Rakveres) on Eesti endine kergejõustiklane, kõrgushüppaja.
Ta õppis aastatel 1974–1982 Rakvere 1. Keskkoolis, lõpetas aastal 1986 Tallinna Spordiinternaatkooli ja aastal 1992 peenmehaanika erialal Tallinna Tehnikaülikooli.
Tema nimel on Eesti rekord kõrgushüppes tulemusega 2.30 (5. juuni 1996 Rakvere).
Tema elukaaslane on Anu Kaljurand, nende tütar Lilian Turban on kõrgushüppaja.
Tweespruit

Tweespruit on linn Lõuna-Aafrika Vabariigis Free State'i provintsis Thabo Mofutsanyana ringkonnas Mantsopa vallas.
Afrikaani keeles tähendab Tweespruit "kaks oja".
Lõuna-Aafrika Vabariigi 2011. aasta rahvaloenduse andmetel oli Tweespruiti elanikest mustanahalisi aafriklasi 90,5%, värvilisi 5,3%, valgeid 3,5%, India või Aasia päritolu inimesi 0,3% ja teisi 0,4%. Sotho keelt pidas emakeeleks 84,3% inimesi, afrikaani keelt 9,1%, inglise keelt 2,0%, viipekeelt 1,5% ja teisi keeli 3,1%.
Janis Sirelpuu

Janis Sirelpuu (sündinud 14. augustil 1977 Rakveres) on endine eesti võrkpallur ja praegune võrkpallitreener.
Ta lõpetas aastal 1995 Rakvere Gümnaasiumi.
Ta oli aastatel 2013–2022 TalTechi võrkpallimeeskonna peatreener; alates hooajast 2022/23 juhendab ta TalTechi võrkpallinaiskonda.
Hero (telekanal)

Hero on Soome tasuta telekanal. See näitab peamiselt filme ja sarju.
Telekanal alustas tegevust 10. novembril 2014.
Selle omanik on Sanoma Media (endine Nelonen Media).
Tütarkanalid: Nelonen. Jim. Liv.
Fort Beaufort

Fort Beaufort (alates 2023. aasta märtsist KwaMaqoma) on linn Lõuna-Aafrika Vabariigis Ida-Kapimaa provintsis Amathole ringkonnas, Nkonkobe valla halduskeskus.
Misjonijaam asutati 1816. aastal ja asula rajati 1837. aastal. Linnaõigused sai Fort Beaufort 1883. aastal. Linn asub Kati ja Braki jõgede ühinemiskohas Keiskamma ja Great Fishi jõgede vahel. 
Lõuna-Aafrika Vabariigi 2011. aasta rahvaloenduse andmetel oli Fort Beauforti elanikest mustanahalisi aafriklasi 83,59%, värvilisi 12,93%, valgeid 2,63%, India või Aasia päritolu inimesi 0,37% ja teisi 0,47%. Koosa keelt pidas emakeeleks 76,89% inimestest, afrikaani keelt 15,43% ja inglise keelt 4,68%.
Rainer Vassiljev

Rainer Vassiljev (sündinud 19. juulil 1983 Rakveres) on Eesti võrkpallitreener.
Ta on lõpetanud 2002. aastal Rakvere Gümnaasiumi. 2006. aastal lõpetas ta Tartu Ülikooli kehalise kasvatuse ja spordi erialal (kehakultuuriteaduskonnas) bakalaureuseõppes ning 2006. aastal terviseteaduste magistriõppes.
Riigi infosüsteemi kuuluv andmekogu

Riigi infosüsteemi kuuluv andmekogu on Eestis selline andmekogu, mis on liitunud X-teega ja on riigi infosüsteemi haldussüsteemis registreeritud (need kaks tingimust peavad olema täidetud samaaegselt) ning andmekogude pidamist kindlustavad süsteemid.
Andmekogude pidamist kindlustavad süsteemid on
Edenburg

Edenburg on linn Lõuna-Aafrika Vabariigis Free State'i provintsis Xhariepi ringkonnas Kopanongi vallas.
Asula on rajatud 1863. aastal, linnaõigused sai Edenburg 1891. aastal. Linna nime päritolu suhtes ei ole üksmeelt. On oletatud, et see võib tuleneda Piiblis mainitud Eedeni aiast, kuid tegemist võib ka olla Šotimaal asuva Edinburghi nime afrikaanikeelse vormiga.
Lõuna-Aafrika Vabariigi 2011. aasta rahvaloenduse andmetel oli Edenburgi elanikest mustanahalisi aafriklasi 75,8%, värvilisi 16,6%, valgeid 6,8%, India või Aasia päritolu inimesi 0,4% ja teisi 0,4%. Sotho keelt pidas emakeeleks 53,4% inimesi, afrikaani keelt 26,5%, koosa keelt 14,0%, tsvana keelt 2,0% ja teisi keeli 4,1%.
Maik-Kalev Kotsar

Maik-Kalev Kotsar (sündinud 22. detsembril 1996 Tallinnas) on eesti elukutseline korvpallur, kes mängib 2024. aastast Jaapani profikorvpalli B1 League esimeses divisjoni klubis Yokohama B-Corsairs.
Sportlastee algus.
Kotsar lõpetas 2015. aastal Audentese Spordigümnaasiumi. Korvpallitreeninguid alustas Alar Varraku juhendamisel.
2016. aastal asus ta õppima Lõuna-Carolina ülikooli Darla Moore'i ärikoolis rahandust. Kotsar mängis aastatel 2016–2020 USA üliõpilasliigas NCAA, kus esindas meeskonda South Carolina Gamecocks. 2020. aastal, kui ta lõpetas ülikoolis õpingud, nimetati ta Lõuna-Carolina ülikooli aasta meessportlaseks.
2017. aastal jõudsid Kotsar ja Gamecocks NCAA finaalturniiril ehk märtsihullusel nelja parema sekka.
Profikarjäär.
2020. aasta augustis sõlmis Kotsar oma esimese profilepingu Saksamaa korvpalli Bundesligas mängiva Hamburg Towersiga.
Juulis 2022 sõlmis Kotsar lepingu Hispaania ACB liiga klubiga Club Deportivo Saski-Baskonia. Euroliiga debüüdi tegi ta Baskonia koosseisus 8. oktoobril 2022 Valencia Basketi vastu, kus tema tulemuseks oli 21 punkti, 9 lauapalli, 4 söötu, 1 blokeering, PIR(Performance Index Rating) näitaja 31 ning ta valiti vooru väärtuslikumaks mängijaks (MVP).
2024 aasta juunis asus Kotsar mängima Jaapani B1 League esimeses divisjoni klubis Yokohama B-Corsairs, kus üks tema treeneritest on endine Eesti koondise treener Jukka Toijala.
Koondisekarjäär.
Kotsar tegi Eesti koondise debüüdi 21. juunil 2018 Soome koondise vastu (kaotus 69:76), kui ta mängis 25 min., tõi 6 punkti, võttis 5 lauapalli ja andis ühe resultatiivse söödu. 21. veebruaril 2025 toimunud Euroopa meistrivõistluste valikmäng Põhja-Makedoonia (84:65) vastu oli Kotsari 27. mänguks Eesti koondises (24 min., 16 p., 9 lp., 3 rs., 2 vl.).
Isiklikku.
Tema vanemad on Ruta ja Egon Kotsar. Kotsaril on vennad Tristen Mattias ja Derek ning õde Karolin Victoria.
Kotsari abiellus ameeriklanna Veronicaga augustis 2023 Iirimaal. 2024. aastal sündis neil poeg Kilian Francis Kotsar. Nende esimene ühine kodu asub Tallinnas.
Míkis Theodorákis

Míkis Theodorákis (kreeka keeles Μιχαήλ (Μίκης) Θεοδωράκης; 29. juulil 1925 Chíose saar Kreeka – 2. september 2021 Ateena) oli kreeka helilooja.
Ta on loonud hulga sümfoonilisi ja kammermuusika teoseid, kantaate, oratooriume ja hümne, ballette ja oopereid, muusikat filmide ja teatrilavastuste jaoks.
Filmimuusikat.
Eriti suure populaarsuse sai kogu maailmas "Zorbase tants" ("Ο χορός του Ζορμπά") filmist "Kreeklane Zorbas", 1964, mis on tuntud ka kui "Syrtaki".
Reitz

Reitz on linn Lõuna-Aafrika Vabariigis Free State'i provintsis Thabo Mofutsanyana ringkonnas, Nketoana valla halduskeskus.
Asula on rajatud Stamkopi farmi territooriumile. Esialgu oli asula nimi Singers Post. Krunte hakati müüma 1884. aastal ja ametlikult asutati linn 1889. aastal. Linna esialgne nimi oli Amsterdam, hiljem muudeti see Oranje Vaba Riigi presidendi Francis William Reitzi auks Reitziks.
Lõuna-Aafrika Vabariigi 2011. aasta rahvaloenduse andmetel oli Reitzi elanikest mustanahalisi aafriklasi 90,0%, valgeid 9,1%, värvilisi 0,3%, India või Aasia päritolu inimesi 0,2% ja teisi 0,4%. Sotho keelt pidas emakeeleks 66,9% inimesi, suulu keelt 19,9%, afrikaani keelt 9,2%, viipekeelt 1,1% ja teisi keeli 3,0%.
Paul Roux

Paul Roux on linn Lõuna-Aafrika Vabariigis Free State'i provintsis Thabo Mofutsanyana ringkonnas Dihlabengi vallas.
Linn on rajatud 1909. aastal ja on saanud nime linna asutaja vaimuliku Paul Hendrik Roux' järgi. Paul Roux'is on 1916. aastal sündinud Lõuna-Aafrika Vabariigi poliitik Pieter Willem Botha.
Lõuna-Aafrika Vabariigi 2011. aasta rahvaloenduse andmetel oli Paul Roux' elanikest mustanahalisi aafriklasi 91,6%, valgeid 5,9%, värvilisi 1,8%, India või Aasia päritolu inimesi 0,4% ja teisi 0,2%. Sotho keelt pidas emakeeleks 88,2%, afrikaani keelt 7,1%, viipekeelt 1,8%, inglise keelt 1,1% ja teisi keeli 1,8%.
Petrus Steyn

Petrus Steyn on linn Lõuna-Aafrika Vabariigis Free State'i provintsis Thabo Mofutsanyana ringkonnas Nketoana vallas.
Petrus Steyn on asutatud 1912. aastal Petrus Paulus Steyni lese farmi Sterkfonteini territooriumile.
Lõuna-Aafrika Vabariigi 2011. aasta rahvaloenduse andmetel oli Petrus Steyni elanikest mustanahalisi aafriklasi 95,7%, valgeid 3,4%, India või Aasia päritolu inimesi 0,5%, värvilisi 0,3% ja teisi 0,1%. Sotho keelt pidas emakeeleks 83,2%, suulu keelt 7,4%, afrikaani keelt 4,6%, viipekeelt 2,0% ja teisi keeli 2,8%.
Utrecht (LAV)

Utrecht on linn Lõuna-Aafrika Vabariigis KwaZulu-Natali provintsis Amajuba ringkonnas.
Utrecht on asutatud 1853. aastal ja linnaõigused omandanud 1856. aastal. Linn on saanud nime Hollandis asuva Utrechti auks.
Lõuna-Aafrika Vabariigi 2011. aasta rahvaloenduse andmetel oli Utrechti elanikest mustanahalisi aafriklasi 71,29%, valgeid 20,49%, värvilisi 6,86%, India või Aasia päritolu inimesi 0,30% ja teisi 1,06%. Suulu keelt pidas emakeeleks 66,12% inimesi, afrikaani keelt 24,17%, inglise keelt 5,17% ja ndebele keelt 0,96%.
Ventersdorp

Ventersdorp on linn Lõuna-Aafrika Vabariigis Loodeprovintsis Dr Kenneth Kaunda ringkonnas JB Marksi vallas.
Asula tekkis 1866. aastal rajatud kiriku ümber ja sai nime kohaliku maaomaniku Johannes Venteri järgi, kelle farmi maadele asula ehitati. Linnaõigused sai Ventersdorp 1887. aastal.
Lõuna-Aafrika Vabariigi 2011. aasta rahvaloenduse andmetel oli Ventersdorpi elanikest mustanahalisi aafriklasi 51,43%, valgeid 40,25%, värvilisi 5,54%, India või Aasia päritolu inimesi 2,28% ja teisi 0,52%. Afrikaani keelt pidas emakeeleks 46,56% inimesi, tsvana keelt 40,54%, inglise keelt 4,29%, koosa keelt 2,83%, sotho keelt 1,49% ja suulu keelt 1,15%.
Potchefstroom

Potchefstroom on linn Lõuna-Aafrika Vabariigis Loodeprovintsis Dr Kenneth Kaunda ringkonnas. Linn asub Mooi jõe kaldal.
Loodeprovintsi üks vanemaid linnu Potchefstroom on asutatud 1838. aastal rühma voortrekkerite poolt, kelle juht oli Andries Hendrik Potgieter.
Potchefstroomis asub Loodeülikooli Potchefstroomi kampus ja veel mitu kõrgkooli.
Lõuna-Aafrika Vabariigi 2011. aasta rahvaloenduse andmetel oli Potchefstroomi elanikest mustanahalisi aafriklasi 70,7%, valgeid 20,7%, värvilisi 7,1%, India või Aasia päritolu inimesi 1,0% ja teisi 0,4%. Tsvana keelt pidas emakeeleks 41,1% inimesi, afrikaani keelt 27,9%, sotho keelt 10,9%, koosa keelt 9,5% ja teisi keeli 10,6%.
Barkly East

Barkly East (afrikaani keeles Barkly-Oos) on linn Lõuna-Aafrika Vabariigis Ida-Kapimaa provintsis, Joe Gqabi ringkonna halduskeskus. Barkly East asub Draakonimägede lõunaosas, merepinnast keskmiselt 1790 meetri kõrgusel.
Barkly East on asutatud 1873. aastal.
Lõuna-Aafrika Vabariigi 2011. aasta rahvaloenduse andmetel oli Barkly Easti elanikest mustanahalisi aafriklasi 90,37%, värvilisi 6,17%, valgeid 2,93%, India või Aasia päritolu inimesi 0,20% ja teisi 0,32%. Koosa keelt pidas emakeeleks 74,56% inimesi, sotho keelt 11,72%, afrikaani keelt 8,59% ja inglise keelt 2,61%. Enamik elanikke räägib koosa ja afrikaani keelt, lisaks räägitakse inglise ja mõnevõrra sotho keelt. Piirkonna peamine majanduslik baas on lambakasvatus.
Yle TV2

Yle TV2 on Soome teine avalik-õiguslik telekanal, mille omanik ja haldaja on Yleisradio. Telekanal alustas tööd 7. märtsil 1965.
Telekanal edastab sporti, lastesaateid, filme ja sarju.
Kanali eelkäijateks olid Tesvisio (ka TES-TV) 1955–1965 Helsingis ja Tamperes ning Tamvisio 1957–1964 Tamperes.
Bethelsdorp

Bethelsdorp on linn Lõuna-Aafrika Vabariigis Ida-Kapimaa provintsis Nelson Mandela Bay linnaringkonnas. Linn asub Port Elizabethist ligi 20 km loodes.
Bethelsdorp on asutatud 1803. aastal misjonijaamana.
Lõuna-Aafrika Vabariigi 2011. aasta rahvaloenduse andmetel oli Bethelsdorpi elanikest värvilisi 64,38%, mustanahalisi aafriklasi 34,05%, India või Aasia päritolu inimesi 0,56%, valgeid 0,18% ja teisi 0,82%. Afrikaani keelt pidas emakeeleks 57,77% inimesi, koosa keelt 28,74% ja inglise keelt 11,18%.
Juhan Kalam

Juhan Kalam (10. mai 1937 – 25. juuni 2002) oli eesti geneetik.
Robert Mueller

Robert Swan Mueller III (; sündinud 7. august 1944) on Ameerika Ühendriikide jurist, kes töötas aastatel 2001–2013 kuuenda Föderaalse Juurdlusbüroo peadirektorina. Ta on poliitilistelt vaadetelt konservatiivne vabariiklane ja määrati ametisse president George W. Bushi dekreediga; president Barack Obama pikendas ta algset kümneaastast ametiaega veel kahe aasta võrra, tehes temast J. Edgar Hooveri järel teise pikimat aega ametis olnud FBI peadirektori.
Princetoni Ülikooli vilistlasena võitles Mueller merejalaväe ohvitserina Vietnami sõjas, teenides kangelaslikkuse eest välja Purpursüdame ja Pronkstähe koos Combat "V" aumärgiga. Pärast University of Virginia School of Lawi lõpetamist 1973. aastal, töötas ta kolm aastas San Franscisos Pillsbury, Madison &amp; Sutro õigusbüroos kuni määrati sama linna abiföderaalprokuröriks (AUSA). Enne määramist FBI peadirektoriks, teenis Mueller Ameerika Ühendriikide föderaalprokurörina, Ameerika Ühendriikide kriminaaldivisjoni abijustiitsministrina asejustiitsministri kohusetäitjana.
2017. aasta mais määras asejustiitsminister Rod Rosensteini Muelleri eriprokurörina juhtima käimasolevat juurdlust Venemaa sekkumise Ameerika Ühendriikide 2016. aasta presidendivalimistesse ja sellega seotud teemade suhtes, uurides seehulgas võimalikke sidemeid Donald Trumpi 2016. aasta presidendikampaania ning Venemaa valitsuse vahel. Mueller esitas oma lõpliku raporti justiitsminister William Barrile 22. märtsil 2019. Justiitsministeerium avaldas raporti 18. aprillil, 29. mail astus Mueller ametist tagasi ja eriprokuröri ametkond suleti.
Sõjaväelised autasud.
Muellerile on antud järgmised sõjalised autasud:
Edenvale

Edenvale on linn Lõuna-Aafrika Vabariigis Gautengi provintsis Ekurhuleni linnaringkonnas.
Asula on rajatud 1903. aastal seoses kullakaevandamise algusega piirkonnas ja kandis esmalt Rietfonteini nime. Linnaõigused sai Edenvale 1943. aastal.
Alates 2000. aasta detsembrist ei ole Edenvale iseseisev omavalitsusüksus, vaid kuulub Ekurhuleni linnaringkonna koosseisu.
Lõuna-Aafrika Vabariigi 2011. aasta rahvaloenduse andmetel oli Edenvale elanikest valgeid 66,08%, mustanahalisi aafriklasi 20,50%, India või Aasia päritolu inimesi 8,68%, värvilisi 2,85% ja teisi 1,89%. Inglise keelt pidas emakeeleks 72,16% inimesi, afrikaani keelt 11,64%, suulu keelt 3,99%, pedi keelt 1,98%, koosa keelt 1,59%, sotho keelt 1,37% ja tsvana keelt 1,03%.
MTV Ava

MTV Ava on Soome tasuta telekanal, mis alustas tööd 2008. aastal. Näitab sarju, saateid ja filme.
Kanali omanik on Telia.
Sõsarkanalid on MTV3 ja MTV Sub.